11/05/2011 | Administración LocalMunicipal
Muxía
Aprobación definitiva Reglamento de taxis

Transcorrido o prazo de exposición ao público do acordo relativo á aprobación inicial do Regulamento municipal de auto-turismos deste Concello sen que se presentaran reclamacións ao respecto, pode considerarse definitivamente aprobado, sendo a súa redacción a seguinte: É obxecto deste Regulamento establecer unha ordenación mínima do transporte de viaxeiros en automóbiles lixeiros no termo municipal de Muxía. No non previsto neste Regulamento estarase ao disposto no R. D. 763/1979 (Regulamento Nacional de Servizos Urbanos e Interurbanos de Transporte en AL.) ou calquera outra norma de igual ou superior rango aplicable na materia. Artigo 2.- A intervención administrativa municipal exercerase sobre o servizo de Clase b) autoturismos,: Vehículos que prestan servizo dentro ou fóra das zonas urbanas sen contador taxímetro. Artigo 3.- Será requisito para a prestación do servizo obxecto deste regulamento estar en posesión da correspondente licenza municipal. Cada licenza ampara a un só vehículo e terá só un titular. (O modelo de licenza adxúntanse a este Regulamento). Unha vez publicado definitivamente este Regulamento, o Concello de Muxía non creará nin concederá licenza de Clase b – autoturismo. Artigo 4.- Os titulares das licenzas están obrigados a poñer en coñecemento do Concello os cambios de dirección ou calquera outro que afecte á documentación presentada para obter a licenza. Artigo 5.- Os vehículos aos que se refire esta ordenanza só poderán ser conducidos por quen teña o Permiso Municipal de Condutor expedido polo Concello (segundo modelo adxunto a este Regulamento). Os carnés de condución referidos neste artigo deber ser presentados para a súa revisión cada cinco anos e caducarán coa xubilación do seu titular, coa retirada ou revisión do permiso de condución, e no resto dos casos previstos no código de circulación; podendo ser suspendidos ou retirados temporalmente nos casos de sanción previstos neste Regulamento, ou cando fose suspendido ou retirado temporalmente o permiso de condución. Á solicitude de Permiso Municipal de Condutor achegarán os seguintes documentos: a) Carné de conducir expedido pola Xefatura de Tráfico, coa categoría esixida polo Código da Circulación para cada modalidade, ou fotocopia do mesmo. b) Certificado Médico Oficial acreditativo de non padecer enfermidade infecto-contaxiosa e de que posúe aptitude física suficiente para conducir o vehículo de servizo público ou copia compulsada do Certificado Médico Psicotécnico. c) Certificado de residencia e de empadronamento con 6 meses mínimo de antigüidade. d) Declaración xurada de non atoparse incurso en algunha das causas de incapacidade ou incompatibilidade indicadas neste Regulamento. e) Aqueles outros que dispoña o Regulamento xeral de condutores ou que expresamente sinale, con carácter xeral a Dirección Xeral de Tráfico. f) Dúas fotos carné e fotocopia do D. N. I. Cumprimento do servizo Artigo 6.- Os vehículos afectos ao servizo deberán de estar provistos da seguinte documentación: - Licenza municipal de auto-turismo. - Permiso de circulación do vehículo. - Revisións obrigatorias. - Seguros esixibles legalmente. - Follas de reclamacións. - Copia desta ordenanza, cadro de tarifas selado pola Admón. Municipal. - Dirección e localización de servizos de urxencia e centros oficiais. - Nas súa portas dianteiras deberán de levar o escudo do Concello de Muxía, segundo deseño facilitado por este. Artigo 7.- a) Cando os vehículos autotaxis en servizo non estean ocupados por pasaxeiros, deberán volver á parada, a non ser que estean esperando instruccións do usuario co que estean facendo o servizo. b) Na parada, a preferencia virá determinada pola orde de chegada. c) A parada estará permanentemente atendida por, tan sequera, un vehículo, como mínimo de 8:00 a 22:00 horas. d) Se un vehículo é requirido ao teléfono particular do taxista, poderá realizar o servizo para o que se lle chamou sen necesidade de respectar o turno do apartado b), pero ao regresar da súa realización deberá de ocupar o último posto da parada e non realizar servizos requiridos neste, ata despois de 2 horas. e) Durante a noite: Na parada constará unha relación de teléfonos aos que os posibles usuarios/as poidan chamar. f) Durante os fins de semana: Sábados, domingos e festivos: A parada estará atendida polo menos, por 3 auto-turismos das 8:00 ás 22:00 horas. Os turnos para isto serán establecidos por acordo dos taxistas, que pasarán ao Concello a relación de tales turnos mensualmente. Para a aplicación dos apartados e) e f) requírese conformidade e compromiso da mayoría dos titulares das licenzas. O servizo, en todo caso, quedará garantido. g) A imposibilidade de prestar servizos por período superior a 1 mes debe ser comunicado á Corporación no prazo máximo de 3 días desde que se inicia a ausencia. Artigo 8.- A prestación do servizo de autoturismo estará suxeito ás tarifas recollidas no Anexo I deste regulamento, que son vinculantes para os titulares da licenza, condutores e usuarios/as. A revisión destas tarefas poderaas realizar a Xunta de Goberno Local ou Alcaldía, previa instrucción dun expediente no que serán oídas as agrupacións profesionais do sector. As tarifas serán visibles para o/a usuario/a desde o interior do vehículo, e deberá ser expedido recibo do importe cobrado. Artigo 9.- Serán consideradas infraccións calquera acción ou omisión que contraveña o establecido neste Regulamento e restantes normas aplicables. As insfraccións poden ser leves, graves ou moi graves. Serán condutas constitutivas de infracción leve: • Trato desconsiderado coas/cos clientes e usuarios/as da vía pública. • Manter discusións en público cos compañeiros de traballo. • Non levar en lugar visible no interior do taxi o nº de licenza e as tarifas. • Prestar o servizo con falta de aseo referido ao condutor/a ou ao vehículo. • O imcumprimento de calquera outra obriga ou determinación deste Regulamento non calificada como grave ou moi grave. Serán condutas constitutivas de infraccións graves: • Non seguir o itinerario sinalado pola/o viaxeira/o para chegar ao destino ou seguir innecesariamente un que supoña maior distancia. • Empregar palabras ou xestos groseiros ou ameazantes no trato cos/as clientes ou dirixidos aos viandantes ou condutores/as doutros vehículos. • Negarse a prestar o servizo sen xusta causa. • Non entregar ao usuario ticket ou factura de pagamento. • Non respectar a orde que corresponda na parada. • Incumprir o horario de chegada á parada e de turnos os fins de semana e festivos. • Incumprir o determinado no artigo 7 – d. • Cometer 4 faltas leves nun período de tres meses, ou 10 nun ano. • Non concurrir á parada durante unha semana consecutiva sen causa xustificada. • Realizar o servizo con un vehículo que non estea en condicións axeitadas de funcionamento. Serán condutas constitutivas de infraccións moi graves: • Abandonar o cliente sen rematar o servizo para o cal fose requirido, sen causa xustificada. • Esixir polo servizo un importe superior ou inferior ao autorizado na tarifa correspondente. • Conducir o vehículo baixo os efectos de bebidas alcohólicas, estupefacientes, estimulantes ou calquera outra substancia de análogos efectos. • Reter os obxectos esquecidos no vehículo sen dar conta á Policía Local, ou autoridade competente no prazo máximo de 48 horas. • A comisión de 2 faltas graves no período de 1 ano. • Conducir o vehículo persoas sen permiso municipal de condutor ou que tendo tal permiso non sexa para ese vehículo. • A comisión de delitos con ocasión do exercicio de profesión. Polas infraccións cometidas poderán impoñerse as seguintes sancións: 1 Por faltas leves: amonestación e/ou multa de ata 50 €. 1 Por faltas graves: multa de 51 a 300 € e/ou suspensión da licenza e/ou permiso municipal do condutor.1 Por faltas moi graves: multa de 301 a 600 €, suspensión da licenza e/ou do permiso municipal de condución de taxi de 6 meses a 1 ano, ou retirada definitiva da licenza e/ou do permiso local de condutor se a gravidade da infracción así o aconsella. Estarase ao disposto na Lei 30/1992 e Real Decreto 1398/1993. Disposición final.- Este Regulamento entrará en vigor a partir do día seguinte ao da súa publicación definitiva no BOP e permanecerá en vigor ata a súa derogación expresa. Muxía, 3 de maio 2011. O Alcalde. Jairo Rafael Et Tamimi Fory.